קופת גמל לחיסכון היא קופה שמאפשרת לחסוך לקצבה אך אינה משלמת את הקצבה באופן ישיר. כדי למשוך כספים שנצברו בקופת גמל לחיסכון כקצבה, יש להעביר אותם לקופת גמל המשלמת קצבה (קרן פנסיה). בנסיבות מסוימות מכיר הדין באפשרות החוסך למשוך את הכספים באופן הוני, כמו כן באפשרות החוסך להוון את הקצבה בכפוף לכך שזכאי החוסך לקצבה מינימלית של 5,012 ש"ח (נכון ל-2024). בהקשר זה ובהתאם לתיקון 190 לפקודת מס הכנסה, חוסך שרשאי להוון את קצבתו ("קצבה מוכרת") ועבר את גיל 60, יכול לפדות (להוון) את היתרה כסכום חד-פעמי ז"א בניכוי מס רווחי הון של 15% מהרווחים הנומינליים. ניתן לקבל פטור חלקי ממס או שיעור מס שונה בכפוף להצגת אישור מפקיד השומה.